**Аяулы ана, ару қыз» атты мерекелік сайыс**
Сайыс мақсаты:
«Балаларды мейірімділікке, аналардың өлшеусіз еңбегін бағалай білуге, сүйіспеншілікті арттыруға, үлкенге ізет, кішіге үлгі бола білуге үйрету. Бала бойына ізгілік, инабаттылық, биязылық сияқты қазақ қызына, келініне тән жақсы қасиеттерді қалыптастыру»
**Жүргізуші:**
Армысың, ауылымыздың асылдары,
Жайнасын көңілдердің жасыл бағы.
Сіздер үшін әнменен көңілді би
Сіздер үшін мереке шашулары.
Құрметті көрермен қауым !

Көктемді қанатына қондырып, жан жылуын көкірегіне қондырып,әйел-аналардың дәстүрлі 8-наурыз мерекесі де келді.
Сіздерді шуақты да құлпырған қызғалдақтай әсем мерекелеріңізбен құттықтаймыз !

**Жүргізуші:** Құттықтау сөз кезегін мектебіміздің директоры Бекишов Ардақ Болатұлына беріледі.

Бүгінгі кеш әуенін біз бастайық ,
Сайыста көнілменен қол соғайық!
Тамаша би биленіп, ән салады.
Соныменен сайысымыз басталады
-деп, ортаға сайысқа қатысушы аналар мен қыз балаларды шақырамыз.

**Жүргізуші:**

Қатысушылар:
1. Е. Мөлдір анасы Нұршашпен бірге
2. С.Гүлназ анасы Данагүлмен бірге
3. С. Айдана анасы Айнұрмен бірге
4. Н. Сезім анасы Айнұрмен бірге.

Мектептегі ең кіші сынып балса дағы
Үлгі болар кейінгілер баршаға да
Топты бастап шықсын қазыр ендеше,
Қолыңды соқ анасымен Сезімге

Сыныбының ар-намысын қорғауға
Келіп отыр қазір сенің ортаңа
Ал қанекей қарсы алыңыз қол соғып ,
Анасы мен қызы Жаннұрға

Қол соғып қарсы алыңыз шығады енді
Сіздерге де берейін бүгін төрді,
Олай болса мінекей,
Анасы мен Мөлдірге кезек келді

 Сыныптың намысын қолдаған жан,
Сайысқа қатысқалы келіп тұрған,
Қошаметпен қарсы алайық барша адам
Шақырайық Айдананы анасымен

Олай болса сайысқа қатысушы аналар мен қыз балалар орталарыңызда

Әділқазы алқаларын сайлап алу.
1
2
3
4
Ал енді құрметті сайысқа қатысушылар мен қонақтар сіздерге сайыс ережесімен таныстырып өтейін.
Сайыстың бағдарламасы 6 кезеңнен тұрады:
І кезең: «Өзін-өзі таныстыру»
ІІ кезең: «Шебер қолдар сайысы» ( ақ парақтан ою үлгілерін жасау) Шапшаңдылық пен әдемілік, ұқыптылық.
ІІІ кезең: «Сәнді киім, шаш үлгісі» Сән үлгі -2018.
IV кезең: «Өнер» сайысы. Анасы қызымен бірге, болмаса жеке дара. (көркем сөз оқу, би, өлең т.б.) Өз шеберліктерін көрсету.
V кезең: «Тапқыр, білгір, білімділер» (мақал-мәтел, жұмбақ шешуін табу, ситауциялық сұрақтарға жауап беру)
VI кезең: «Ас қадірін білмеген аштан өлер,
Ат қадірін білмеген жаяу қалар»
«Қонақ жайлық –ата дәстүріміз» -деп аталады. Аналар мен әсем бүлдіршіндеріміздің алтын қолдарымен жасалған мерекелік дсатарханға салат даярлау. (салатқа ат қойып жасалуы туралы түсінік беру керек)
Бағалау, марапаттау, қорытындылау. Номинация бойынша марапаттар беріледі. Қатысқандарыңыз үшін көп-көп рахмет!

**Жүргізуші:**

Бүгін Наурыздың сегізі
Сұлулықтың негізі
Әдемі сөз адамның
Аналарға айтар лебізі
Армысыңдар әжелерім, аналарым
Мейірбан аппақ көңіл даналарым
Гүл көктемнің алғашқы мейрамымен

**Жүргізуші:**
Әсем әуен ырғағымен 6-7-сынып оқушылары ортаға келіп «Ана,әке» әсем ән орындап береді.
 Бүгінгі айтылатын ақ тілек, жылы сөз, күмбірлеген күй, шырқалатын ән сіздерге арналады.
Аналар, әжелер, қадірлі қонақтар, қыздар Халықаралық әйел-қызлар мерекесімен құттықтаймыз. Сіздерге отбасылақ бақыт, дендеріңізге саулық, жүздеріңізден шаттық пен қуаныш кетпесін. Бүгін сіздерге арналған «Аяулы ана, ару қыз» атты сайысымызды тамашалаңыз.

**Жүргізуші:**
Уа, халайық, халайық,
Мұнда назар салайық.
Мерекесі халықтың,
Ана тойын бастайық,
Осы тойға арналған,
«Аяулы ана, ару қыз» сайысын бастайық.

 Жаны-сырлы, жанары таң ару қыздар,
Сенімі – асқар, - Күндей сұлу ару қыздар,
Сәуле шашқан өмірге нұр ару,
Көрік болған көгімде жұлдыздар-ай,
Бай болсын қыздарым ізгілікке,
Қол соғып, қошеметпен қарсаламыз.

**І кезең:** «Өзін-өзі таныстыру» кезеңіне жол берейік.
 Ән: «Ару ана» орындайтын 4-сынып оқушылары.
**ІІ кезең:** «Шебер қолдар сайысы» Шапшаңдылық пен әдемілік, ұқыптылық.
 «Жетелі өнер сүйіп еңбектенер, өмір жолы өшпестей өрнектелер» деп ару қыздарымызға тапсырманы орындауға рұқсат береміз. Ал, кәне арулар, іске сәт!
**Жүргізуші:**

Аналарға арналған жыр жолдарын бастауыш сынып оқушылары айтады.

Аналарға арналған ән: «Ана туралы жыр» орындайтын 2-сынып оқушылары.

**ІІІ кезең:** «Шаш үлгісі» кезегіне жол берейік.
Би: «Флешмоб» мектеп оқушылары.

**Жүргізуші:**

Ару қыздар – Ай көрік, қылығы – Күн.
Сезбейсіңдер өздерің мұны бүгін.
Сезбейсіңдер керемет, қыз тағдырдың сұлулығын,
Күн шекті ұлылығым.
Бүгін сендер құлпырған құндыз бәрің
Серпіп, алға жалғайтын тік тағдырың.
Ескеріңдер ертеңгі ел тағдыры
Сендердің қолдарыңда жер тағдыры – деп, арулар аты жөнімен ортаға шақырылады.
**IV кезең:** «Өнер» сайысы. Анасы қызымен бірге, болмаса жеке дара. (көркем сөз оқу, би, өлең т.б.) Өз шеберліктерін көрсету.
Ал кімнің өнері бар қаншалықты
Би билеп, ал біреуі ән салыпты
Бүгінгі мерекелік сайыста өнерін көрсетіп жан салыпты,- деп аналар мен әсем бүлдіршіндер өнерін тамашалайық.

**Жүргізуші:**

Ән: «Мен қазақтын қызымын» орындайтын 5-9-сынып оқушыларының қыздары.
 **V кезең:** «Тапқырлар, білгірлер, білімділер».
Тыңдаңыздар халайық!
Босқа қарап тұрмайық
Кезегі енді сайыстың
Сұраққа жауап табайық!
Аналар конверт таңдап, ішіндегі 2 сұраққа жауап береді және бір мақалдың жалғасын табады. айтады.
10 сұрақ:
1. Көктемде алғаш ұшып келетін құс?
2. Қазақтың тұңғыш күйші қызы кім?
3. Қыз қандай болуы керек?
4. Жеті атаны ата?
5. Көктемнің алғашқы белгісін білдіретін гүл?
6. Жеті қазынаны ата?
7. Қазақ халқының оюлар түрін ата?
8. Үш арсызды ата?
9. Қазақтың ұлттық тағамының түрін ата?
10. Сұлу әйелдің 3 түрін ата?
Мақал – мәтелдер:
- Үкісіз қыз болмас- Тексіз гүл болмас.
- Қызды сөкпе – Тұзды төкпе.
- Астың дәмін түз келтірер – ауыл сәнін қыз келтірер.
- Қыздың аңқаулығынан сақта –Жігіттің жалқаулығынан сақта.
**VІ кезең:** Үй тапсырмасы
«Ас қадірін білмеген аштан өлер,
Ата қадірін білмеген жаяу қалар», демекші келесі сайысымыздың шарты «Қонақ жайлық – ата дәстүріміз» деп, аталады.
Аналар мен қыздардың алтын қолдарымен жасалған мерекелік дастарханға салат даярлау. (Салатқа ат қойып жасалуы туралы түсінік беру керек).
 **Жүргізуші:**
Әділ қазы шешеді
Істің ақ пен қарасын
Бүгінгі міне сайыстың
Әділ берер бағасын – деп ал енді сөз кезегін төрешілерге береміз.
**Жүргізуші:**

Аналарға арналған ән: «Мерекем» орындайтын 5- сынып оқушылары

**Мадақтау.**
Аналар «Өнерлі ана», «Шеберлі ана», «Мейірімді ана», «Әнші ана», номинациялары бойынша марапатталады. Аналардың ішінен бас жеңімпаз «Ардақты ана-2018» номинациясы бойынша марапатталады.

Аналарымызға тілейтініміз: Зор денсаулық,ұзақ өмір, отбастарына аманшылық, әрқашанда ортамызда жүре берулеріңізге тілектеспіз.Сайыс осымен өз мәресіне жетті келіп қатысып тамашалағандарыңызға рахмет. Мереке құтты болсын! Құттықтау сөз кезегі өздеріңізде.